|  |
| --- |
|  |
| Številka: 007-225/2022 |
| Ljubljana, 21. 6. 2022 |
| EVA: 2022-2030-0012 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| ZADEVA: Uredba o spremembah in dopolnitvi Uredbe o sodelovanju državnega tožilstva, policije in drugih pristojnih državnih organov in institucij pri odkrivanju in pregonu storilcev kaznivih dejanj ter delovanju specializiranih in skupnih preiskovalnih skupin (EVA 2022-2030-0012) – predlog za obravnavo |
| 1. Predlog sklepov vlade: |
| Na podlagi petega odstavka 160.a člena Zakona o kazenskem postopku (Uradni list RS, št. 176/21 – uradno prečiščeno besedilo) je Vlada Republike Slovenije na ........... seji dne .......... pod točko ....... sprejela naslednjiSKLEPVlada Republike Slovenije je izdala Uredbo o spremembah in dopolnitvi Uredbe o sodelovanju državnega tožilstva, policije in drugih pristojnih državnih organov in institucij pri odkrivanju in pregonu storilcev kaznivih dejanj ter delovanju specializiranih in skupnih preiskovalnih skupin in jo objavi v Uradnem listu Republike Slovenije. Barbara Kolenko Helbl generalna sekretarka vladePriloga:* predlog uredbe.

Prejmejo:* Ministrstvo za pravosodje,
* Ministrstvo za notranje zadeve,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| /  |
| **3.a Osebe, odgovorne za strokovno pripravo in usklajenost gradiva:** |
| * dr. Dominika Švarc Pipan, ministrica za pravosodje,
* dr. Igor Šoltes, državni sekretar, Ministrstvo za pravosodje,
* dr. Sebastjan Zbičajnik, državni sekretar, Ministrstvo za pravosodje,
* mag. Nina Koželj, generalna direktorica Direktorata za kaznovalno pravo in človekove pravice, Ministrstvo za pravosodje.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| S spremembami in dopolnitvijo Uredbe o sodelovanju državnega tožilstva, policije in drugih pristojnih državnih organov in institucij pri odkrivanju in pregonu storilcev kaznivih dejanj ter delovanju specializiranih in skupnih preiskovalnih skupin se posega v način sodelovanja med organom odkrivanja in pregona na področju usmerjanja dela policije s strani državnega tožilca, na način, da se vrne vloga državnemu tožilcu kot gospodarju predkazenskega postopka v razmerju do policije. Navodila in predloge za zbiranje obvestil in dokazov v predkazenskem postopku državni tožilec podaja zaradi ugotavljanja dejstev, ki so pomembna za odločitev glede kazenskega pregona. Navodila so za policista obvezujoča, pri njihovem izvrševanju pa je policist strokovno avtonomen v okviru pravil kriminalistične taktike, tehnike in metodike ter vezan na zakon in Ustavo. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **NE** |
| b) | usklajenost slovenskega pravnega reda s pravnim redom Evropske unije | **NE** |
| c) | administrativne posledice | **NE** |
| č) | gospodarstvo, zlasti mala in srednja podjetja ter konkurenčnost podjetij | **NE** |
| d) | okolje, vključno s prostorskimi in varstvenimi vidiki | **NE** |
| e) | socialno področje | **NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | **NE** |
| 7.a Predstavitev ocene finančnih posledic nad 40.000 EUR:/ |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

/1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**/**II.b Manjkajoče pravice porabe bodo zagotovljene s prerazporeditvijo:**/**II.c Načrtovana nadomestitev zmanjšanih prihodkov in povečanih odhodkov proračuna:** / |
| **7.b Predstavitev ocene finančnih posledic pod 40.000 EUR:**/**Kratka obrazložitev**Predlog zakona ne bo imel finančnih posledic niti do 40.000 evrov. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: **NE**
* Združenju občin Slovenije ZOS: **NE**
* Združenju mestnih občin Slovenije ZMOS: **NE**

Predlogi in pripombe združenj so bili upoštevani: /Bistveni predlogi in pripombe, ki niso bili upoštevani: / |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **NE** |
| Gradivo je bilo posredovano v strokovno usklajevanje **16. 6. 2022** |
| Predlog uredbe je bil posredovan dne 16. 6. 2022 Vrhovnemu državnemu tožilstvu Republike Slovenije in Ministrstvu za notranje zadeve – dne 17. 6. 2022 je bil usklajen z navedenima organoma. S Službo Vlade Republike Slovenije za zakonodajo usklajevanje še poteka. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **NE** |
| **11. Gradivo je uvrščeno v delovni program vlade:** | **NE** |
|   |  |
|  dr. Dominika Švarc Pipan ministricaPriloge:* + predlog sklepa vlade,
	+ predlog uredbe.
 |

**PREDLOG SKLEPA**

Na podlagi petega odstavka 160.a člena Zakona o kazenskem postopku (Uradni list RS, št. 176/21 – uradno prečiščeno besedilo) je Vlada Republike Slovenije na ... seji dne ... pod točko ... sprejela naslednji

SKLEP

Vlada Republike Slovenije je izdala Uredbo o spremembah in dopolnitvi Uredbe o sodelovanju državnega tožilstva, policije in drugih pristojnih državnih organov in institucij pri odkrivanju in pregonu storilcev kaznivih dejanj ter delovanju specializiranih in skupnih preiskovalnih skupin in jo objavi v Uradnem listu Republike Slovenije.

 Barbara Kolenko Helbl

 generalna sekretarka vlade

Priloga:

– predlog uredbe.

Sklep prejmejo:

* Ministrstvo za pravosodje,
* Ministrstvo za notranje zadeve,
* Služba Vlade Republike Slovenije za zakonodajo.

**PRILOGA 3 (jedro gradiva)**

**PREDLOG**

 (EVA 2022-2030-0012)

Na podlagi petega odstavka 160.a člena Zakona o kazenskem postopku (Uradni list RS, št. 176/21 – uradno prečiščeno besedilo) Vlada Republike Slovenije izdaja

**UREDBO**

**o spremembah in dopolnitvi Uredbe o sodelovanju državnega tožilstva, policije in drugih pristojnih državnih organov in institucij pri odkrivanju in pregonu storilcev kaznivih dejanj ter delovanju specializiranih in skupnih preiskovalnih skupin**

**1. člen**

V Uredbi o sodelovanju državnega tožilstva, policije in drugih pristojnih državnih organov in institucij pri odkrivanju in pregonu storilcev kaznivih dejanj ter delovanju specializiranih in skupnih preiskovalnih skupin (Uradni list RS, št. 83/10 in 28/21) se v 5. členu v drugem odstavku črta beseda »pisna«.

**2. člen**

V 12. členu se v tretjem odstavku črta besedilo »najkasneje v 48 urah po prejemu zahteve«.

V četrtem odstavku se besedilo »ko poda pisne usmeritve v konkretni zadevi« nadomesti z besedilom »ko je obveščen o kaznivem dejanju«.

**3. člen**

V 14. členu se tretji odstavek črta.

**4. člen**

Za 29. členom se doda nov, 29.a člen, ki se glasi:

»29.a člen

O zaključku dela specializirane preiskovalne skupine z odredbo odloči njen vodja in o tem poroča generalnemu državnemu tožilcu.«.

**KONČNA DOLOČBA**

**5. člen**

Ta uredba začne veljati petnajsti dan po objavi v Uradnem listu Republike Slovenije.

Št. 007-225/2022

Ljubljana, dne

EVA 2022-2030-0012

Vlada Republike Slovenije
**dr. Robert Golob**predsednik

**OBRAZLOŽITEV:**

S spremembami in dopolnitvijo Uredbe o sodelovanju državnega tožilstva, policije in drugih pristojnih državnih organov in institucij pri odkrivanju in pregonu storilcev kaznivih dejanj ter delovanju specializiranih in skupnih preiskovalnih skupin iz leta 2010 in spremembami iz leta 2021[[1]](#footnote-2) se urejajo najbolj bistvene določbe glede načina sodelovanja med organom odkrivanja kaznivih dejanj (policija) in organom pregona (državno tožilstvo) na področju usmerjanja dela policije s strani državnega tožilca, s čimer se zagotovi, da bo državni tožilec znova gospodar predkazenskega postopka. Navodila in predloge za zbiranje obvestil in dokazov v predkazenskem postopku državni tožilec podaja zaradi ugotavljanja dejstev, ki so pomembna za odločitev glede kazenskega pregona. Navodila so za policista obvezujoča, pri njihovem izvrševanju je strokovno avtonomen v okviru pravil kriminalistične taktike, tehnike in metodike, je pa seveda vezan na delovanje po določbah zakona in ustave.

Uvedba pisnih usmeritev leta 2021 je v nasprotju z naravo tožilskega dela in usmerjanja, ki pogosto zahteva hiter odziv, poleg tega naj bi bila taka ureditev neskladna z Zakonom o kazenskem postopku (ZKP),[[2]](#footnote-3) saj ta ne določa pisnih usmeritev (drugi odstavek 161. člena ZKP dopušča vse načine komuniciranja med državnim tožilcem in policijo). Vrhovno državno tožilstvo Republike Slovenije je glede navedene problematike vložilo tudi **pobudo za oceno ustavnosti uredbe**, v njej med drugim navaja, da naj bi sporna ureditev posegala v načela kazenskega postopka, spremembe pa naj bi krhale vlogo tožilca kot *dominus litis* predkazenskega postopka.

V 1. členu te uredbe se glede na navedena izhodišča črta beseda »pisna« iz drugega odstavka 5. člena uredbe, načini obveščanja oziroma sodelovanja torej ostanejo odprti, omogočena je večja operativnost sodelovanja pri usmerjanju.

V 2. členu te uredbe se črta rok iz tretjega odstavka 12. člena uredbe, ki je bil določen za ukrepanje državnega tožilca, prav tako se črta pisnost usmeritev iz četrtega odstavka 12. člena.

V 3. členu te uredbe se črta tretji odstavek 14. člena uredbe glede obveščanja Ministrstva za notranje zadeve in Ministrstva za pravosodje, saj se z uvedbo sistemskega poročanja posega v avtonomijo delovanja policije. Podatke še vedno lahko pridobi Ministrstvo za notranje zadeve na podlagi svojih splošnih zakonskih nadzornih pristojnosti.

V 4. členu te uredbe je predlagana dopolnitev uredbe z novim, 29.a členom, ki določa tehnični način zaključka delovanja specializirane preiskovalne skupine – o tem z odredbo odloči vodja (državni tožilec) in o tem poroča generalnemu državnemu tožilcu Republike Slovenije.

V 5. členu je določen običajni petnajstdnevni rok za uveljavitev določb spremenjene in dopolnjene uredbe.

**ČLENI, KI SE SPREMINJAJO:**

**5. člen**

(1) V primerih obveščanja in poročanja iz prejšnjega člena je treba državnega tožilca seznaniti z vsemi podatki, ki so jih policisti zbrali. Če državni tožilec zahteva, mu je treba čimprej zagotoviti povezavo s policistom, ki zadevo obravnava.

(2) Po sprejemu obvestila lahko pristojni državni tožilec takoj, najkasneje pa v petih dneh, da policistu pisna navodila in predloge za ukrepanje v predkazenskem postopku v skladu z 12. členom te uredbe. Če v tem času navodil in predlogov ne poda, se šteje, da ne bo usmerjal predkazenskega postopka, lahko pa se v obravnavanje primera vključi naknadno.

(3) Do poteka petdnevnega roka iz prejšnjega odstavka policisti opravljajo svoje aktivnosti v skladu z zakonskimi pooblastili.

(4) Kadar se državnega tožilca za usmerjanje zaprosi s kraja storitve kaznivega dejanja in gre za uporabo omejevalnih ukrepov, mora navodilo oziroma predlog podati takoj.

**12. člen**

(1) Navodila in predloge za zbiranje obvestil in dokazov v predkazenskem postopku državni tožilec podaja zaradi ugotavljanja dejstev, ki so pomembna za odločitev glede kazenskega pregona. Navodila so za policista obvezujoča, pri njihovem izvrševanju pa je strokovno avtonomen v okviru pravil kriminalistične taktike, tehnike in metodike.

(2) Navodila in predlogi lahko vsebujejo podrobnejšo opredelitev ukrepov, s katerimi naj se zberejo obvestila in dokazi, ter rok, v katerem mora policija državnega tožilca obvestiti o delu, opravljenem na podlagi njegovih navodil in predlogov.

(3) Državni tožilec na obrazloženo pisno zahtevo policista sestavi uradni zaznamek o podanih navodilih in predlogih in ga najkasneje v 48 urah po prejemu zahteve pošlje policiji.

(4) Šteje se, da je državni tožilec prevzel usmerjanje dela policije v predkazenskem postopku od trenutka, ko poda pisne usmeritve v konkretni zadevi.

**14. člen**

(1) O ravnanju v nasprotju z navodili iz 12. člena te uredbe državni tožilec obvesti vodjo okrožnega državnega tožilstva oziroma vodjo Skupine državnih tožilcev za pregon organiziranega kriminala, ta pa vodjo enote policije, ki zadevo obravnava, da ustrezno ukrepa.

(2) V primeru hujših kršitev ali večkratnega ponavljanja kršitev določb te uredbe s strani policistov je potrebno obvestiti generalnega direktorja policije, ki poskrbi za ravnanje v skladu s to uredbo.

(3) Generalni direktor policije o ukrepih na podlagi obvestil iz prejšnjega odstavka enkrat letno obvesti ministrstvo, pristojno za notranje zadeve, in ministrstvo, pristojno za pravosodje.

1. Uradni list RS, št. 83/10 in 28/21. [↑](#footnote-ref-2)
2. Zakon o kazenskem postopku (Uradni list RS, št. 176/21 – uradno prečiščeno besedilo). [↑](#footnote-ref-3)